Stellaria media

Stellaria media 
Pianta anual, longa fin a 80 cm, a cor per tèra, soens a buta rèis a l'autëssa dij non. Le fior, cite, bianche, a son an sla ponta dle rame. A chërs dzortut ant ij mèis invernaj.

Ambient
A chërs daspërtut, anfestant, fin a 1600 méter.

Proprietà
As pensa ch'a l'abia dle proprietà astringente e diurétiche.

Cusin-a
Le ponte as deuvro ant le salade e, ëdcò cheujte, as manten-o crocante.

Notissie
Ël Balbis (1800, ai sò temp la denominassion sientìfica a l'era Alsine media) ant soa grafìa a arpòrta 'l nòm "pavaronia". Ël Capello a l'ha puvrogna, puvronia. Lë Zalli a l'ha povrogna, poriona.

 Arferiment bibliogràfich për chi a veul fé dj'arserche pì ancreuse 
Stellaria media (L.) Vill.

Categorìa:Erbe an cusin-a
Categorìa:Stellaria